ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660018111

ขอให้แก้ไขปัญหาควันมลพิษ และกลิ่นเหม็นรบกวนจากการจำหน่ายอาหาร ประเภท ปิ้งย่าง บริเวณ ร้านขายอาหารปิ้งย่าง (ไก่ย่างและปลาเผา) (ไม่ทราบชื่อร้าน) ภายในซอยกำแม้น 13 ถนนเอกชัย แขวงบางบอน เขตบางบอน กรุงเทพมหานคร จุดสังเกต ให้เลยซอยกำแม้น 13 แยก 2 ไปอีกระยะทางประมาณ 50 เมตร จะอยู่ฝั่งซ้ายมือ หรือตรงข้ามป้ายซอยกำแม้น 13 ซึ่งอยู่ใกล้กับอพาร์ทเม้นท์และห้องเช่า (ไม่ทราบชื่อ) ตึกสีเหลือง ระยะห่างประมาณ 10 เมตร ลักษณะของร้านดังกล่าว เป็นเพิงไม้ปนสังกะสีขนาดใหญ่ และมีเตาย่างดัดแปลงขนาดใหญ่ เนื่องจากในพื้นที่ดังกล่าวมีการเปิดร้านขายอาหารปิ้งย่าง ส้มตำ และอาหารอีสานอื่นๆ ซึ่งมีเจ้าของหลายคน (ไม่ทราบรายละเอียดของเจ้าของร้านฯที่ชัดเจน) จะเริ่มจุดเตาถ่าน (ที่มีควันสีขาว) ตั้งแต่เวลาประมาณ 02.00-05.00 น. (3 ชั่วโมง) เป็นประจำเกือบทุกวัน (โดยเฉพาะในช่วงนี้จะได้รับความเดือดร้อนเป็นอย่างมาก) ซึ่งร้านดังกล่าวจะเปิดจำหน่ายอาหาร ตั้งแต่เวลาประมาณ 06.00-14.00 น. เป็นประจำเกือบทุกวัน (ร้านเปิดทำการประมาณ 5 วัน ซึ่งผู้ร้องไม่ทราบวันที่แน่นอนที่ทำการเผา และจำหน่ายอาหาร) ส่งผลให้เกิดปัญหาของหมอกควันสีขาวและกลิ่นเหม็นรบกวนเข้าไปในบ้านเรือนประชาชนทั่วบริเวณ จากการจุดเตาถ่าน (กลิ่นคล้ายพลาสติก ไม้ และถ่านสีดำ) ประสบปัญหามาเป็นระยะเวลาประมาณ 15 ปี (เริ่มตั้งแต่ปี 2550) ผู้ร้องเคยแจ้งเรื่องไปยังกรมควบคุมมลพิษแล้ว แต่ก็ยังไม่มีการดำเนินการแต่อย่างใด จึงประสงค์ให้ทางหน่วยงานที่เกี่ยวข้องดำเนินการแก้ไขปัญหาในกรณีดังกล่าว เพื่อเป็นการบรรเทาความเดือดร้อนให้กับประชาชนที่อาศัยอยู่ในพื้นที่ต่อไป เบื้องต้นหลังจากที่มีการร้องเรียนผู้ร้องได้รับทราบรายงานผลการปฏิบัติงานจากกรุงเทพมหานคร 
-ครั้งที่ 1 ตามเลขที่รับแจ้ง traffy fondue (72HZTV) กรุงเทพมหานคร โดยสำนักงานเขตบางบอน ฝ่ายสิ่งแวดล้อมฯ ได้ดำเนินการตรวจสอบ พบว่า ร้านดังกล่าวเป็นร้านส้มตำมีการปิ้งไก่ย่าง ปิ้งปลาดุก และหมูปิ้ง ขณะตรวจสอบพบปล่องและพัดลมดูดอากาศชำรุด จึงได้ออกแบบตรวจแนะนำตามพรบ.การสาธารณสุข พ.ศ. 2535 ให้ผู้ประกอบการแก้ไขปล่องไก่ย่างให้อยู่ในสภาพที่พร้อมใช้งาน และหันปล่องควันเข้าสู่อาคารของตนเอง 
-ครั้งที่ 2 ตามเลขที่รับแจ้ง Traffy Fondue (WJZDAZ) กรุงเทพมหานคร โดยสำนักงานเขตบางบอน ฝ่ายสิ่งแวดล้อมและสุขภิบาล ได้ตรวจสอบเมื่อวันที่ 12 เมษายน 2566 เจ้าหน้าที่ฝ่ายสิ่งแวดล้อมและสุขาภิบาล ได้ดำเนินการตรวจสอบ ร้านส้มตำ-ไก่ย่าง บริเวณปากซอยกำนันแม้น 13 แยก 9 แขวงคลองบางพราน เขตบางบอน กทม. พบผู้ค้าได้ปิ้งปลาย่างบนเตาถ่านภายนอกปล่องระบายควัน จึงเกิดควันฟุ้งกระจายไปทั่วบริเวณ เมื่อตรวจสอบปล่องระบายควันมีสภาพชำรุด ในเบื้องต้นเจ้าพนักงานได้ออกแบบตรวจคำแนะนำของเจ้าพนักงาน (แบบ นส.1) ตาม พรบ.การสาธารณสุข พ.ศ. 2535 ให้ดำเนินการปรับปรุงแก้ไขปล่องระบายควันอยู่สภาพใช้งานได้ปกติ โดยให้ดำเนินการภายใน 15 วัน นับตั้งแต่ได้รับหนังสือฉบับนี้ ซึ่งเจ้าหน้าที่จะดำเนินการติดตามตรวจสอบติดตามผล หากไม่ปฏิบัติตามดำเนินคดีตามกฎหมายต่อไป แต่ผู้ร้องแจ้งว่า โดยวันที่ 25 เมษายน 2566 ยังคงประสบปัญหาของหมอกควันสีขาวฟุ้งกระจายไปทั่วบริเวณภายในซอยเช่นเดิม มิพบเห็นการปรับปรุงแก้ไขแต่อย่างใด ทำให้ประชาชนได้รับความเดือดร้อนเป็นอย่างมาก ประกอบกับผู้ร้องประสงค์ให้เจ้าของร้านฯคิดหาวิธีแก้ไขปัญหาเตาปิ้งย่างซึ่งเป็นตัวกำเหนิดควันเป็นอย่างมาก เพราะผู้ร้องพบเห็นร้านอื่นๆ ใช้เตาปิ้งย่างเช่นกัน แต่ควันขาวมิได้ฟุ้งกระจายมากเท่าไหร่ ดังนั้น ควรแก้ไขเตาปิ้งย่างให้มีรูปแบบที่สมบูรณ์ เพื่อบรรเทาความเดือดร้อนให้แก่ประชาชนที่อาศัยอยู่ภายในละแวกใกล้เคียงต่อไป  
และครั้งที่ 3  ตามเลขที่รับแจ้ง Traffy Fondue (8Z8FTH)  กรุงเทพมหานคร โดยสำนักงานเขตบางบอน เมื่อวันที่ 27 เมษายน 2566 เจ้าหน้าที่ฝ่ายสิ่งแวดล้อมและสุขาภิบาล ได้ดำเนินการตรวจสอบร้านส้มตำไก่ย่าง ซอยกำนันแม้น 13 แยก 9 แขวงคลองบางพราน กทม. ได้มีการย่างไก่บนเตาย่างใหม่ ภายในเตาย่างใหม่มีพัดลมดูดอากาศใช้งานได้ปกติแต่ลักษณะปล่องควันของเตาย่างใหม่สั้นปลายปล่องหันเข้าด้านในร้านดังกล่าว เมื่อสอบถามเจ้าของร้านได้มีการใช้เตาเก่าในการย่างไก่ด้วยจึงเกิดควันกระจายทั่วบริเวณ ในเบื้องต้นเจ้าพนักงานได้ออกแบบตรวจคำแนะนำของเจ้าพนักงาน (แบบ นส.1) ตาม พรบ.การสาธารณสุข พ.ศ. 2535 ให้ปรับปล่องควันให้มีความสูงเพิ่มขึ้น และรื้อถอนเตาเก่าออกจากร้านไม่ให้มีการใช้งานได้ภายใน 3 วัน นับตั้งแต่ได้รับหนังสือฉบับนี้ หากไม่ปฏิบัติตามดำเนินคดีตามกฎหมายต่อไป  แต่ผู้ร้องแจ้งว่า ปัจจุบัน (วันที่ 2 พฤษภาคม 2566) ปัญหายังไม่ได้รับการแก้ไขและได้รับความเดือดร้อนอยู่เหมือนเดิม ร้านดังกล่าวมีการตั้งเตานอกปล่องดูดควันลงบนพื้นถนนสาธารณะทำให้เกิดควันขาวฟุ้งกระจายจำนวนมาก ทั่วบริเวณถนนสาธารณะ และขอแนะนำให้เจ้าหน้าที่ ประสานงานกับเจ้าหน้าที่แผนกควบคุมกล้อง CCTV เขตบางบอน  ให้หันกล้องCCTV ที่ติดตั้งอยู่ในซอยกำนันแม้น (ซอยหลัก) ไปยังร้านไก่ย่างดังกล่าวตลอด 24 ชั่วโมง เพื่อติดตามและเฝ้าระวังพฤติกรรมการปล่อยควันขาวสู่สิ่งแวดล้อม เนื่องจากการกระทำของร้านไก่ย่างดังกล่าวต่อหน้าเจ้าหน้าที่ เวลาเจ้าหน้าที่เข้าตรวจสอบกับการกระทำลับหลังเจ้าหน้าที่ มีพฤติกรรมที่แตกต่างกันอย่างสิ้นเชิง ควันดังกล่าวมิใช่ควันของการย่างไก่ แต่เป็นควันขาวจากการจุดไฟก่อนย่าง มิใช่กลิ่นหอมของไก่ย่างแต่เป็นควันที่เป็นความเดือดร้อน  ในช่วงเวลา 02.00 น.-05.00 น. หากเจ้าหน้าที่ไม่สามารถเข้ามาตรวจสอบในวันและเวลาดังกล่าวได้ก็โปรดตรวจสอบจากกล้อง CCTV  จะพบว่าควันขาวนั้นท่วมซอยอย่างเห็นได้ชัด ประกอบกับผู้ร้องแจ้งว่าภายในซอยดังกล่าวนี้มีร้านไก่ย่างอยู่ประมาณ 5 ร้าน แต่ร้านอื่นๆก็มิได้มีพฤติกรรมหรือสร้างความเดือดร้อนเช่นนี้

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata